cyanic-selkie/wikianc huggingface dataset:
রানাপাশা ইউনিয়ন
শিক্ষা
২০১১ সালের আদমশুমারি অনুযায়ী রানাপাশা ইউনিয়নের সাক্ষরতার হার ৬৯.৮%।
ইনকিলাব জিন্দাবাদ
ইনকিলাব জিন্দাবাদ (इंक़लाब ज़िन्दाबाद) একটি উর্দু বাক্যাংশ,  যার অনুবাদ "বিপ্লব দীর্ঘজীবী হোক"। এটি প্রথম ব্যবহার করেন মুহাম্মদ ইকবাল । যদিও প্রাথমিকভাবে এই স্লোগানটি ব্রিটিশ রাজে বামপন্থীরা ব্যবহার করেছিল, আজ এটি ভারত ও পাকিস্তানে বিক্ষোভের সময় নাগরিক সমাজের কর্মীরা এবং বিভিন্ন মতাদর্শিক পটভূমির রাজনীতিবিদদের কর্তৃক ব্যবহৃত হয়।
ইতিহাস
এই স্লোগানটি ১৯২১ সালে ইসলামিক পণ্ডিত, উর্দু কবি, ভারতীয় স্বাধীনতা সংগ্রামী, ভারতীয় জাতীয় কংগ্রেসের বিশিষ্ট নেতা এবং ভারতের কমিউনিস্ট পার্টির অন্যতম প্রতিষ্ঠাতা মাওলানা হাসরাত মোহানি দ্বারা সৃষ্টি করা হয়।  এটি ভগত সিং (১৯০৭-১৯৩১) দ্বারা ১৯২০ এর দশকের শেষের দিকে তার বক্তৃতা এবং লেখার মাধ্যমে জনপ্রিয় হয়েছিল। এটি হিন্দুস্তান সোশ্যালিস্ট রিপাবলিকান অ্যাসোসিয়েশনের অফিসিয়াল স্লোগানও ছিল, এবং কমিউনিস্ট একত্রীকরণের স্লোগানের পাশাপাশি অল ইন্ডিয়া আজাদ মুসলিম কনফারেন্সের একটি স্লোগান। ১৯২৯ সালের এপ্রিলে, এই স্লোগানটি ভগৎ সিং এবং তার সহযোগী বটুকেশ্বর দত্ত দ্বারা উত্থাপিত হয়েছিল, যিনি দিল্লিতে কেন্দ্রীয় আইনসভায় বোমা হামলার পরে এই স্লোগান দিয়েছিলেন। পরবর্তীতে, প্রথমবারের মতো একটি উন্মুক্ত আদালতে, এই স্লোগানটি ১৯২৯ সালের জুন মাসে দিল্লির হাইকোর্টে তাদের যৌথ বিবৃতির অংশ হিসাবে উত্থাপিত হয়েছিল। তারপর থেকে, এটি ভারতের স্বাধীনতা আন্দোলনের অন্যতম র‌্যালিতে পরিণত হয়। স্বাধীনতা আন্দোলনের দীর্ঘস্থায়ী ভারতীয় রাজনৈতিক উপন্যাসগুলোতে, স্বাধীনতার পক্ষের অনুভূতি প্রায়শই এই স্লোগানে চিৎকার করে চরিত্রগুলির দ্বারা চিহ্নিত করা হয়।
আচার্য জগদীশচন্দ্র বসু রোড
thumb|আচার্য জগদীশচন্দ্র বসু রোড এবং উড়ালপুল, [[নন্দন (কলকাতা)|নন্দন-রবীন্দ্রসদন এর কাছে।]] আচার্য জগদীশচন্দ্র বসু রোড বা এ জে সি বোস রোড (পূর্বনাম লোয়ার সার্কুলার রোড) কলকাতার একটি গুরুত্বপূর্ণ রাস্তা। ১৭৯৯ সালে মারাঠা খাত বুজিয়ে সারকুলার রোড নামে এই রাস্তাটি নির্মাণ করা হয়েছিল। এই রাস্তাটিই কলকাতা দ্বিতীয় রাস্তা যেটি রোড নামে অভিহিত হয়। লৌকিক নামে সারকুলার রোড পরিচিত ছিল বাহার সড়ক নামে। স্বাধীনতার পর দুই বিশিষ্ট বাঙালি বৈজ্ঞানিক আচার্য প্রফুল্লচন্দ্র রায় ও আচার্য জগদীশচন্দ্র বসুর নামে রাস্তাটির উত্তর ও দক্ষিণভাগ নামাঙ্কিত হয়। আচার্য জগদীশচন্দ্র বসু রোড ও আচার্য প্রফুল্লচন্দ্র রোড একত্রে কলকাতার দীর্ঘ রাস্তাগুলির মধ্যে অন্যতম।
শিয়ালদহে বিদ্যাপতি সেতু পার হওয়ার পর থেকে আচার্য প্রফুল্লচন্দ্র রোডকে আচার্য জগদীশচন্দ্র বসু রোড নামে অভিহিত করা হয়েছে। বিদ্যাপতি সেতু থেকে মৌলালি মোড়, রিপন স্ট্রিট মোড়, এলিয়ট রোড মোড়, মাদার তেরেসা সরণি মোড়, শেকসপিয়র সরণি মোড় হয়ে এটি সার্কাস অ্যাভিনিউয়ে পড়েছে। এইখান থেকে রাস্তাটির মাথার উপর দিয়ে গেছে তিন কিলোমিটার দীর্ঘ এবং কলকাতার অন্যতম গুরুত্বপূর্ণ উড়ালপুল আচার্য জগদীশচন্দ্র বসু রোড উড়ালপুল। সার্কাস অ্যাভিনিউ মোড় থেকে রাস্তাটি বালিগঞ্জ মোড় (বালিগঞ্জ সার্কুলার মোড়), ল্যান্সডাউন মোড়, চৌরঙ্গি মোড় বা এক্সাইড মোড়, নন্দন-রবীন্দ্রসদন-বাংলা আকাদেমি সাংস্কৃতিক চত্বর, ভিক্টোরিয়া মেমোরিয়াল হল, এসএসকেএম হাসপাতাল, কলকাতা রেসকোর্স হয়ে ইন্দিরা গান্ধী সরণি (রেড রোড)-আচার্য জগদীশচন্দ্র বসু রোড মোড়ে এসে সমাপ্ত হয়েছে।
আচার্য জগদীশচন্দ্র বসু রোডে অবস্থিত গুরুত্বপূর্ণ ভবন, স্থাপনা ও দ্রষ্টব্যগুলি হল নীলরতন সরকার মেডিক্যাল কলেজ ও হাসপাতাল, ডক্টর আর আহমেদ ডেন্টাল কলেজ অ্যান্ড হসপিটাল, মাদার তেরেসার শিশু ভবন, সেন্ট জেমস স্কুল, প্র্যাট মেমোরিয়াল, মাদার তেরেসার সমাধিস্থল - মাদার হাউস, রোমান ক্যাথলিক কবরখানা, গণশক্তি ভবন, অ্যাসেম্বলি অফ গড চার্চ স্কুল, নোনাপুকুর ট্রাম ডিপো, স্কটিশ চার্চ কবরখানা, লা মার্টিনিয়ার কলকাতা, শহিদ ভগৎ সিং উদ্যান (মিন্টো পার্ক), হোটেল হিন্দুস্তান ইন্টারন্যাশানাল (এইচএইচআই) কলকাতা, আচার্য জগদীশচন্দ্র বসু কলেজ, নেহেরু চিলড্রেন্স মিউজিয়াম, ক্যালকাটা ক্লাব, পশ্চিমবঙ্গ নাট্য আকাদেমি, কলকাতা তথ্যকেন্দ্র, নন্দন, পশ্চিমবঙ্গ বাংলা আকাদেমি, রবীন্দ্রসদন, এসএসকেএম হাসপাতাল, ডক্টর বিধানচন্দ্র রায় পোস্ট গ্রাজুয়েট ইনস্টিটিউট অফ বেসিক মেডিক্যাল সায়েন্সেস ও কলকাতা রেসকোর্স।
আরও দেখুন
AJC Bose Road & APC Road
হেলহ্যামার
হেলহ্যামার একটি প্রভাবশালী সুইজারল্যান্ডের এক্সট্রিম মেটাল ব্যান্ড যারা ১৯৮২ থেকে ১৯৮৪ পর্যন্ত সক্রিয় ছিল। তারা ব্ল্যাক মেটাল ধারার সংগীতের একটি মূল অনুপ্রেরণা ও অন্যতম প্রতিষ্ঠাতা ডেথ মেটাল ধারার। ১৯৮৪ সালে ব্যান্ডের ২ জন সদস্য কেল্টিক ফ্রস্ট ব্যান্ড গঠনের জন্য ব্যান্ড ত্যাগ করে।
পরিচিতি
এই ব্যান্ডটি ভেনম, ব্ল্যাক সাবাথ, মোটরহেড ও রেভন ব্যান্ড দ্বারা অনুপ্রাণিত। ব্যান্ডটি শুরুতে সমস্যায় পড়ে তাদের অনুশীলনে জায়গা নিয়ে কারণ তখন বাড়ি ভাড়া ও স্টুডিও স্পেস ভাড়া বেড়ে গিয়েছিল। তারা মাত্র ৭০ ডলারে তাদের প্রথম ডেমো ট্রাইয়াম্ফ অব ডেথ রেকর্ড করে যা ফলাফল ছিল হতাশা জনক । ব্রিটেনের মেটাল ফোর্স ম্যাগাজিনের মতো ম্যাগাজিন তাদের সংগীতের প্রশংসা করে। বেশির ভাগ রেকর্ড লেবেল তাদের গান ফিরিয়ে দেয়।তাই তারা নতুন রেকর্ড লেবেল নয়েজ রেকর্ডসের কাছে যায়। ১৯৮৪ সালে ৩১শে মে ব্যান্ডটি ভেঙ্গে যায় ও ১লা জুন কেল্টিক ফ্রস্ট ব্যান্ড গঠিত হয়।
অবদান
তাদের ৪টি গানের ইপি অ্যাপোক্যালিপটিক রেইডসকে সবচেয়ে গাঢ় ও চূড়ান্ত ধরা হত সে সময় যা ১৯৮৪ সালের মার্চে প্রকাশিত হয়।তাদের গান থেকে ডুম মেটাল,ডেথ মেটাল, ব্ল্যাক মেটাল ও থ্রাশ মেটাল ধারার গানের উদ্ভব হয়। নাপলম ডেথ ও সেপালচুরা ব্যান্ড তাদের মেসিয়াহ গানটিকে আবার কাভার করে।
আচার্য প্রফুল্লচন্দ্র রোড
thumb|আচার্য প্রফুল্লচন্দ্র রোড, মানিকতলা মোড় এর কাছে।
আচার্য প্রফুল্লচন্দ্র রোড বা এ পি সি রোড (পূর্বনাম আপার সার্কুলার রোড) কলকাতার একটি গুরুত্বপূর্ণ রাস্তা। ১৭৯৯ সালে মারাঠা খাত বুজিয়ে সারকুলার রোড নামে এই রাস্তাটি নির্মাণ করা হয়েছিল। এই রাস্তাটিই কলকাতা দ্বিতীয় রাস্তা যেটি রোড নামে অভিহিত হয়। লৌকিক নামে সারকুলার রোড বাহার সড়ক নামেও পরিচিত ছিল। স্বাধীনতার পর দুই বিশিষ্ট বাঙালি বৈজ্ঞানিক আচার্য প্রফুল্লচন্দ্র রায় ও আচার্য জগদীশচন্দ্র বসুর নামে রাস্তাটির উত্তর ও দক্ষিণভাগ নামাঙ্কিত হয়। আচার্য জগদীশচন্দ্র বসু রোড ও আচার্য প্রফুল্লচন্দ্র রোড একত্রে কলকাতার দীর্ঘ রাস্তাগুলির মধ্যে অন্যতম।
আচার্য প্রফুল্লচন্দ্র রোড শ্যামবাজার অঞ্চলের প্রসিদ্ধ পাঁচ মাথার মোড় থেকে নিষ্ক্রান্ত হয়ে খান্না মোড়, বিডন স্ট্রিট মোড়, মানিকতলা মোড়, রাজাবাজার মোড়, কলেজ স্ট্রিট মোড়, মহাত্মা গান্ধী রোড মোড়, শিয়ালদহ হয়ে বিদ্যাপতি সেতু নামক উড়ালপুল অবধি বিস্তৃত। এর পর থেকে রাস্তাটি আচার্য জগদীশচন্দ্র বসু রোড নামে অভিহিত হয়েছে।
রাষ্ট্রীয় অতিথি ভবন মেঘনা
ইতিহাস
২০১৬ সালে ইউরোপীয় ইউনিয়নের আন্তর্জাতিক বাণিজ্য কমিটির সভাপতি বার্ন্ড ল্যাঙ্গের নেতৃত্বে প্রতিনিধিদল রাষ্ট্রীয় অতিথি ভবন মেঘনায় বাণিজ্যমন্ত্রী তোফায়েল আহমেদের সাথে বৈঠক করেন।
এল. পি. জয়
ঘরোয়া প্রথম-শ্রেণীর ভারতীয় ক্রিকেটে হিন্দু ও মহারাষ্ট্র দলের প্রতিনিধিত্ব করেন ‘লাল্লুভাই’ ডাকনামে পরিচিত '''এল. পি. জয়'''। দলে তিনি মূলতঃ ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
১৯২০-২১ মৌসুম থেকে ১৯৪১-৪২ মৌসুম পর্যন্ত এল. পি. জয়ের প্রথম-শ্রেণীর খেলোয়াড়ী জীবন চলমান ছিল। ভারতীয় ক্রিকেট আঙ্গিনায় বিশ্বযুদ্ধের মাঝামাঝি সময়ে ব্যাপক প্রভাব বিস্তার করেছিলেন তিনি। জয়ের পায়ের কারুকাজ উদাহরণস্বরূপ হয়ে থাকবে। বোম্বে দলের অন্যতম ব্যাটিং মেরুদণ্ডের অধিকারী হিসেবে সুনাম কুড়িয়েছেন। দুই দশকব্যাপী খেলোয়াড়ী জীবনে ৩১-এর অল্প বেশি গড়ে তিন সহস্রাধিক রান সংগ্রহ করেছিলেন। তন্মধ্যে, পাঁচটি শতরানের ইনিংস রয়েছে তার। দর্শনীয় ভঙ্গীমায় ডানহাতে স্ট্রোক খেলতেন এল. পি. জয়।
সেরা ইনিংসগুলোর অধিকাংশই বোম্বে চতুর্দলীয় প্রতিযোগিতায় খেলেছিলেন। বোম্বে দলের অধিনায়কের দায়িত্বে ছিলেন ও প্রথমবারের মতো রঞ্জী ট্রফি চ্যাম্পিয়নশীপে দলের শিরোপায় নেতৃত্ব দেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন এল. পি. জয়। ১৫ ডিসেম্বর, ১৯৩৩ তারিখে মুম্বইয়ে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৩২ সালে ভারত দলের সদস্যরূপে ইংল্যান্ড গমনের সুযোগ পেয়েছিলেন। কিন্তু, রাজনৈতিক কারণে বিজয় মার্চেন্ট ও চম্পক মেহতা’র সাথে তিনিও এ সফরে যেতে রাজী হননি। এ সময়ে অধিকাংশ জাতীয় নেতৃবৃন্দ জাতীয় আন্দোলনে অংশগ্রহণের কারণে কারাগারে নিক্ষিপ্ত হন।
একমাত্রটি টেস্টটি ভারতের মাটিতে ইতিহাসের প্রথম খেলায় খেলেছিলেন। বোম্বে টেস্টে তিনি মাত্র ১৯ ও ০ রান তুলতে পেরেছিলেন। ১৯৩৬ সালে পুনরায় ইংল্যান্ড গমন করেন। তবে, ভাঙ্গা আঙ্গুলের কারণে সীমিত পর্যায়ে মাঠে নেমেছিলেন।
ব্যক্তিগত জীবন
ক্রিকেটারদেরকে বাণিজ্যিকভাবে চুক্তিবদ্ধ করার প্রেক্ষিতে এল. পি. জয়কে ইন্ডিয়া ইম্পেরিয়াল ব্যাংকে নিয়োগ দেয়া হয়। পরবর্তীতে ইন্ডিয়া স্টেট ব্যাংকে চলে যান। এখানেই তিনি জীবনের বাদ-বাকী সময় অতিবাহিত করেন। এরফলে, তার প্রিয় শখ ডাকটিকিট সংগ্রহের দিকে নিজেকে আরও যুক্ত করতে সহায়তা করে। ফলশ্রুতিতে, প্রথিতযশা ডাকটিকিট সংগ্রহকারী হিসেবে সুনাম কুড়ান। ব্যাংকে আসা প্রতিদিনের খামে আসা ডাকটিকিট তিনি করায়ত্ত্ব করতে সচেষ্ট হতেন। ব্রিটিশ সাম্রাজ্যের খামের দিকেই তার অধিক নজর ছিল।
২৯ জানুয়ারি, ১৯৬৮ তারিখে ৬৫ বছর বয়সে মহারাষ্ট্রের বোম্বে এলাকায় অবস্থানকালে হৃদযন্ত্র ক্রীয়ায় আক্রান্ত হন। সেখানেই এল. পি. জয়ের দেহাবসান ঘটে।
ছিররিউ সাকতী
শায়খ ছিররিউ সাকতী (মৃত্যু: ৮৬৭ সাল) ছিররিউ সাকতী হিসেবেও পরিচিত (আরবি:سری سقطی)। তিনি বাগদাদের প্রথমদিকের মুসলিম সুফিদের একজন ছিলেন। তিনি হলেন সিলসিলায়ে আলিয়া কাদেরিয়া ও সিলসিলায়ে আলিয়া সোহরাওয়ার্দীর আকাবের মাশায়েখ। তিনি ছিলেন মারুফ কারখীর অন্যতম প্রভাবশালী ছাত্র। তিনি বিশর আল-হাফীর বন্ধু ছিলেন এবং জুনাইদ বাগদাদীর মামা ও আধ্যাত্মিক শিক্ষক ছিলেন।
জন্ম
ছিররিউ সাকতী ১৫৫ হিজরীতে বাগদাদ শরীফে জন্মগ্রহণ করেন। তার নাম ছিরু আল-দ্বীন ও উপাধি আবুল হাসান। তবে তিনি ছিররিউ সাকতী নামে বিখ্যাত। তার পিতার নাম মুগাল্লিস।
সুফিবাদ অর্জন
ছিররিউ সাকতী বাগদাদের বিখ্যাত সুফি সাধক ছিলেন। তিনি মারূ’ফ কারখীর ছাত্র ছিলেন এবং তাঁর কাছ থেকে খিরকা সুফিবাদ লাভ করেছিলেন। তিনি জুনাইদ বাগদাদীর মামা ও শিক্ষকও ছিলেন।
আইপ্যাড ২
আইপ্যাড ২ হল একটি ২য় প্রজন্মের ট্যাবলেট যেটি অ্যাপল ইনকর্পোরেটেড দ্বারা নকশা ও বাজারজাত করা হয়।আইপ্যাড সারির ২য় এই আইপ্যাডটি ১ম টির তুলনায় ওজনে হালকা এবং দ্রুততর ডুয়েল কোর এ৫ প্রোসেসর সম্পন্ন।প্রথম আইপ্যাড হিসেবে এতে রয়েছে ভিজিএ সম্মুখ ক্যামেরা এবং ৭২০ পিক্সেল ক্ষমতার পেছনের ক্যামেরা যার ফলে ফেসটাইম ভিডিও কলিং করা যাবে।
আইপ্যাড ২ ৩টি ভিন্ন স্টোরেজ - ১৬, ৩২, ৬৪ জিবি এবং ২ টি ভিন্ন সংযোগ সুবিধা - ওয়াইফাই, ওয়াইফাই+সেলুলার সংস্করণে পাওয়া যায়।সকল সংস্করণই সাদা ও কালো রঙে পাওয়া যায়, এদের সম্মুখ অংশ কাচের তৈরি।যাহোক মার্চ, ২০১২ তে ৩য় প্রজন্মের আইপ্যাড আসার পর শুধু ১৬ জিবি ওয়াইফাই ও ওয়াইফাই+সেলুলার সংস্করণ ২টি বাজারে ছিল।
২০১১ সালের মার্চ থেকে মে মাসের মধ্যে পর্যায়ক্রমে এটি বাজারে আসে।
থাম্ব|আইপ্যাড ২ (সাদা)|বাম|100x100পিক্সেলআইপ্যাড ২ (২য় প্রজন্ম) নিয়ে সর্বমহল থেকে মিশ্র প্রতিক্রিয়া এসেছে ।বিভিন্ন ব্লগ এবং প্রকাশনা এটির উন্নত হার্ডওয়্যার বিশেষত: অ্যাপল এ৫ চিপ নিয়ে প্রশংসা করেছে ।আবার প্রযুক্তি বিশ্লেষকদের কাছ থেকে সফট্ওয়্যার সীমাবদ্ধতার জন্য সমালোচনার স্বীকার হয়েছে ।বাজারে আসার প্রথম মাসেই এটির ২৪-২৬ লক্ষ ইউনিট বিক্রি হয়েছে এবং ২০১১ সালের তৃতীয় প্রান্তিকে মোট বিক্রির পরিমাণ দাড়ায় ১ কোটি ১১ লক্ষ ২০ হাজার ইউনিট।
ইতিহাস
অ্যাপল ইনকর্পোরেটেড ২০১১ সালের ২৩ শে ফেব্রুয়ারি সাংবাদিকদের কাছে নিমন্ত্রণ পাঠায় ২রা মার্চ ২০১১ মিডিয়া ইভেন্টে উপস্থিত থাকতে।সেদিন সিইও স্টিভ জবস আইপ্যাড ২ এর পর্দা উন্মোচন করেন।তিনি অসুস্থ থাকা সত্বেও ইভেন্টে অংশ নেন।আইপ্যাড ২ ঘোষণার পরপরই অনলাইন ও অ্যাপল স্বীকৃত দোকান থেকে ১ম প্রজন্মের আইপ্যাড বিক্রি বন্ধ করে দেওয়া হয়।
১১ই মার্চ থেকে এটি যুক্তরাষ্ট্রে অনলাইনে এবং ওইদিনই বিকাল ৫টা থেকে যুক্তরাষ্ট্রের বিভিন্ন অ্যাপল রিটেইল স্টোরে বিক্রির জন্য উন্মুক্ত হয় ।নিউইয়র্কের মত অনেক বড় বড় শহরে কয়েক ঘণ্টার মধ্যেই সব বিক্রি হয়ে যায়।অনলাইন ডেলিভারি পিছিয়ে গিয়েছিল, রবিবারেরগুলো ৩-৪ সপ্তাহ এবং মঙ্গলবারেরগুলো ৪-৫ সপ্তাহ পিছিয়ে গিয়েছিল।
মার্চ ২৫, ২০১১তে বিশ্বের ২৫ টি দেশে আন্তর্জাতিকভাবে প্রথম মুক্তি পায়।এই দেশগুলো হল - অস্ট্রেলিয়া, অস্ট্রিয়া, বেলজিয়াম, কানাডা, চেক প্রজাতন্ত্র, ডেনমার্ক, ফিনল্যান্ড, ফ্রান্স, জার্মানি, গ্রীস, আইসল্যান্ড, ইতালি, আয়ারল্যান্ড, হাঙ্গেরি, লাক্সেমবার্গ, মেক্সিকো, নেদারল্যান্ডস, নিউজিল্যান্ড, নরওয়ে, পোল্যান্ড, পর্তুগাল, স্পেন, সুইডেন, সুইজারল্যান্ড ও যুক্তরাজ্য।
জাপানে ২৯ এপ্রিল, ২০১১ তারিখের মুক্তির দিনটি পিছিয়ে যায় সেখানে ১১ই মার্চ, ২০১১ ভয়াবহ ভুমিকম্প ও সুনামির কারণে যা পুরো জাতিকে স্তব্ধ করে দেয় ।আইপ্যাড ২ এ ব্যবহৃত ন্যান্ড ফ্ল্যাশ স্টোরেজ চিপগুলো তৈরি করছিল জাপানি কোম্পানি তোশিবা।ভুমিকম্প ও সুনামির ফলে অনির্দিষ্ট সময়ের জন্য উৎপাদন প্রক্রিয়া বন্ধ হয়ে যায় ।এ ধীরগতির কারণে অ্যাপলের মজুত কমে যায়।
পরে এপ্রিল ২৯, ২০১১তে হংকং, দক্ষিণ কোরিয়া, সিঙ্গাপুর, ফিলিপাইন, মালয়েশিয়া এবং জাপান সহ অন্যান্য দেশে মুক্তি পায়। এরপর ৬ই এবং ২৭শে মে চীন, এস্তোনিয়া, থাইল্যান্ড, ব্রাজিল, রাশিয়া ও তাইওয়ান সহ কয়েকটি দেশে মুক্তি পায়।
অ্যাপল ইনকর্পোরেটেড মার্চ ৭, ২০১২তে আইপ্যাড (৩য় প্রজন্ম) ঘোষণার পর থেকে ৩২ ও ৬৪ জিবি মডেলের আইপ্যাড ২ তৈরি বন্ধ করে দেয় এবং মার্চ ১৮, ২০১৪ থেকে ১৬ জিবি ওয়াইফাই ও ওয়াইফাই+সেলুলার সকল প্রকার আইপ্যাড ২ তৈরি বন্ধ করে দেয়।
সফ্টওয়্যার
মার্চ ২০১১ এর শেষের দিকে, আইপ্যাড ২ (আইওএস ৪.৩ সংস্করণ) মুক্তি পায়, যা প্রাথমিকভাবে এয়ারপ্লে মিররিং এবং হোম শেয়ারিং সহ অন্যান্য বৈশিষ্ট্যগুলো সমর্থন করে।  অক্টোবর ১২, ২০১১ এ, আইফোন ৪ এস রিলিজের পর, আইপ্যাডটি আইওএস ৫ ফার্মওয়্যারের সাথে উন্নত করা হয়েছিল যা আইওএস সামঞ্জস্যপূর্ণ ডিভাইসগুলির জন্য ২০০ টি নতুন ইউজার ফিচার অন্তর্ভুক্ত করেছে যার মধ্যে নোটিফিকেশান সেন্টার, আইম্যাসেজ, রিমাইন্ডারস এবং একটি আপডেটেড নোটিফিকেশন সিস্টেম যা পূর্বে ব্যবহৃত পপ-আপ "সতর্কতা" স্টাইলের পরিবর্তে একটি নতুন "ব্যানার" শৈলী ব্যবহার করে ।
আইপ্যাড ২ গ্যারেজব্যান্ড, আইমুভি , এবং আইওয়ার্কের অ্যাপ - পেজ , কিনোট ও নম্বার নিয়ে কাজ করার ক্ষমতা যোগ করে। এই অ্যাপ্লিকেশনগুলি আইপ্যাডের সাথে আসে না কিন্তু এগুলো অ্যাপ স্টোর থেকে ডাউনলোড করে ব্যবহার করা যায়। ৭ই মার্চ, ২০১২ তারিখে, তৃতীয় প্রজন্মের আইপ্যাডের উদ্বোধনের পর, আইপ্যাড ২ এর ফার্মওয়্যারটি আইওএস ৫.১ এ আপগ্রেডযোগ্য ছিল। একজন সিনিয়র নির্বাহী স্কট রোড আইপ্যাডকে ডিভাইস হিসাবে ছদ্মবেশিত একটি গেম কনসোল হিসাবে বর্ণনা করেছেন যা ব্যবসা কার্যস্থলে প্রয়োগ করা যেতে পারে।১৯ সেপ্টেম্বর ২০১২ তারিখে আইফোন ৫ এর ঘোষণার প্রায় এক সপ্তাহের মধ্যে, আইওএস ৬ আইপ্যাড ২ সহ অনেকগুলি আইওএস ডিভাইসের জন্য মুক্তি পায়।  তবে, আইওএস ৬ এর সমস্ত বৈশিষ্ট্যগুলি আইপ্যাড ২ এ পাওয়া যায় না। সফ্টওয়্যার আপগ্রেডটি এয়ার (ওটিএ) আপডেটের প্যাকেজ হিসাবে ডাউনলোডযোগ্য এবং দুটি-শত নতুন বৈশিষ্ট্য রয়েছে যার মধ্যে রয়েছে  অ্যাপল ম্যাপস , একটি "ক্লক" অ্যাপ, যা একসাথে টাইমার, স্টপওয়াচ ও অ্যালার্ম, এবং ফেসবুক সহ অন্যান্য নতুন বৈশিষ্ট্য।
আইপ্যাড ২ আইওএস ৮ ও সমর্থন করে যা সেপ্টেম্বর ১৭, ২০১৪ সালে মুক্তি পায় । আইওএস এর পাঁচটি প্রধান সংস্করণ (আইওএস ৪, ৫, ৬, ৭, এবং ৮) সমর্থনকারী  এটিই প্রথম আইওএস ডিভাইস । যখন নতুন ওএস ডিভাইসটি চালায়, তখন তার বেশিরভাগ বৈশিষ্ট্যই  পুরনো হার্ডওয়্যারের কারণে কাজ করে না এবং এর ফলে এর পারফরম্যান্স সীমিত হয়। ব্যবহারকারীরা অ্যাক্সেসিবিলিটি বৈশিষ্ট্য এবং ব্যাটারি সংক্রান্ত সমস্যাগুলো সহ আপডেটটি পাওয়ার পরেও অসংখ্য সমস্যার রিপোর্ট করেছেন। অনেক ব্যবহারকারী ভবিষ্যদ্বাণী করেছেন যে আইপ্যাড ২  আইফোন ৪-এর সাথে আইওএসড় ৮ পর্যন্তই সীমাবদ্ধ থাকবে, আইফোন ৩জিএস এবং আইপড টাচ্ (চতুর্থ প্রজন্ম) এবং আগের মডেলগুলোও যেমন ৩ বছর বয়স হওয়ার পর বাদ পরেছিল।তবে ৮ জুন ২০১৫ তারিখে অ্যাপল এর ডব্লিউডব্লিউডিসি- তে জানানো হয়েছিল যে আইপ্যাড ২তে আইওএস ৯  চলবে। এটিই অ্যাপলের প্রথম আইপ্যাড যা আইওএস এর ছয়টি প্রধান সংস্করণ চলে এমন  আইওএস ডিভাইস । পূর্বের রিলিজের মত, যদিও অনুমানকারী সিরি, বিভাজক দৃশ্য, স্লাইড-ওভার এবং ছবি-ইন-ছবিটি মাল্টিটাস্কিং এবং হেলথ অ্যাপস সহ  বেশিরভাগ শিরোনাম বৈশিষ্ট্যগুলি আইপ্যাড ২ তে অনুপস্থিত ছিল ।  আইওএস ৯-কে বলা হয়েছিল যে,এটি পারফরম্যান্সের উন্নতি করে,যা পুরানো ডিভাইসের বুড়িয়ে যাওয়া রোধ করতে সহজেই সাহায্য করতে পারে, তবে প্রাথমিক পরীক্ষার মাধ্যমে  উপলব্ধ হয় এটি উল্লেখযোগ্যভাবে প্রভাবান্বিত করে না। আইফোন ৪ এস (পাঁচটি প্রধান আইওএস সংস্করণ), আইপ্যাড মিনি (চারটি প্রধান আইওএস সংস্করণ) এবং আইপড টাচ 5 জি (চারটি প্রধান আইওএস সংস্করণ) সহ অন্যান্য এ৫ -ভিত্তিক ডিভাইসও আইওএস ৯ সমর্থন করে।
১৩ই জুন, ২০১৬ তারিখে, আইওএস ১০ এর মুক্তির সাথে, অ্যাপল তার হার্ডওয়্যার সীমাবদ্ধতার কারণে আইপ্যাড ২ এর নতুন আইওএস সংস্করণ দেওয়া বন্ধ করে দেয়। একই পরিণতি হয় আইপ্যাড (৩য় প্রজন্ম) ও আইপ্যাড মিনি (প্রথম প্রজন্ম) - এদেরও।ফলে আইওএস ৯-ই এদের চূড়ান্ত সংস্করণ হয়।
২০১৭ সালের জুলাই মাসে আইপ্যাড ২ সহ অনেক আইওএস ডিভাইস গুরুতর ওয়াইফাই দুর্বলতা ব্রডপ্লেংক দ্বারা প্রভাবিত হয়। এটি ব্যবহারকারীর কোনও যোগাযোগ ছাড়াই ওয়াইফাই ব্যবহারের মাধ্যমে  আক্রমণকারীকে সকল ডিভাইস নিয়ন্ত্রণ করতে দেয়।  যেহেতু আইপ্যাড ২ এর জীবনের শেষদিকে এসে আইওএস ৯ এই দুর্বলতার জন্য ডিভাইসটিকে একটি নিরাপত্তা সমাধান দিতে পারবে না, তাই এটি আরও ব্যবহার করা বিপজ্জনক।
২০১৮ সালের জানুয়ারিতে অ্যাপল হঠাৎ করে আইপ্যাড ২ এবং আইফোন ৪ এস এর জন্য আইওএস ৬.১.৩ ফার্মওয়্যার সাইন ইন শুরু করল, যা ব্যবহারকারীদের এই ডিভাইসগুলিকে আইওএস 6 এ ডাউনগ্রেড করতে দেয়, এবং এটি এখনও সমর্থিত।
হার্ডওয়্যার
থাম্ব|অ্যাপল এ৫ চিপ আইপ্যাড ২-এ ব্যবহৃত হয়েছে অ্যাপল এ ৫ প্যাকেজ-অন-প্যাকেজ (পিওপি) সিস্টেম-অন-চিপ (এসওসি), যাতে রয়েছে ১ জিএইচজেড ডুয়েল কোর ৩২-বিট কর্টেক্স-এ ৯ সিপিইউ, ৫১২ মেগাবাইট র‍্যাম এবং একটি ডুয়েল কোর পাওয়ারভিআর এসজিএক্স ৫৪৩এমপি২ জিপিইউ। অন্যান্য বৈশিষ্ট্যগুলির মধ্যে রয়েছে সামনের এবং পেছনের ক্যামেরা, একটি তিন-অক্ষ জিরোস্কোপ , হেডসেট নিয়ন্ত্রণ, প্রক্সিমিটি এবং এম্বিয়েনট লাইট সেন্সর, মাইক্রোফোন , ম্যাগনেটোমিটার , অ্যাকসিলরোমিটার এবং একটি ৯.৭ ইঞ্চি মাল্টি-টাচ স্ক্রিন যার সর্বোচ্চ রেজোলিউশন ১০২৪×৭৬৮ এবং ১৩২ পিপিআই। আইপ্যাড ২-এর চারটি সুইচ আছে, হোম স্ক্রিনে ব্যবহারকারীর ফিরে আসার জন্য একটি হোম বোতাম ছাড়াও তিনটি প্লাস্টিকের সুইচ রয়েছে: ঘুম / জাগা, ভলিউম আপ / ডাউন, এবং তৃতীয় সুইচ যা পর্দা আবর্তন লক বা ডিভাইস নিঃশব্দ করে। আইপ্যাড ২ এর হোম বাটনটি "আইপ্যাডের পূর্বের প্রজন্মের তুলনায় "দ্বিগুণ সহজ "।  অ্যাপল ডিসপ্লে স্ট্যাম্পড ধাতুর ফ্রেমকে নির্মূল করে স্পর্শ স্ক্রিন ওভারলের জন্য নতুন সরু কাচ প্রযুক্তি একত্রিত করে আইপ্যাডের আকার হ্রাস করে এবং ডিসপ্লে ও ব্যাটারির মাঝামাঝি জায়গাটি হ্রাস করে।  আইপ্যাড 2 এর পর্দাটি সরু, হালকা এবং ১ম আইপ্যাডের তুলনায় শক্তিশালী।  আইপ্যাড ২ ডিজিটাল এভি অ্যাডাপ্টারের মাধ্যমে  এবং আইওএস ৫ এর  এয়ারপ্লের মাধ্যমে পর্দার প্রতিফলনকে সমর্থন করে।
আইপ্যাড ২ এর একটি ২৫ ওয়াট/ঘণ্টা রিচার্জযোগ্য লিথিয়াম-আয়ন পলিমার ব্যাটারি রয়েছে  যা পূর্বের আইপ্যাডের মত ১০ ঘণ্টা স্থায়ী হয়। এটি ইউএসবি অথবা অন্তর্ভুক্ত একটি  ১০ ওয়াট, ২এ শক্তিসম্পন্ন অ্যাডাপ্টারের  মাধ্যমে চার্জ করা যায়। ব্যাটারি ২.৫ মিমি পুরু, আগের চেয়ে ৫৯% ছোট এবং দুইটির পরিবর্তে তিনটি কোষ আছে। পরিবর্তনগুলো ইনজেকশন-চটকানো প্লাস্টিকের সমর্থন ফ্রেম বাদ দেওয়া সম্ভব করে। ১০ ওয়াট ইউএসবি পাওয়ার অ্যাডাপ্টার একটি প্রচলিত ইউএসবি পোর্টের ৪x বেশি ক্ষমতা প্রদান করে।  ট্যাবলেটে ২০ হার্জ থেকে ২০ কিলোহার্জ পর্যন্ত অডিও ফ্রিকোয়েন্সি প্রতিক্রিয়া রয়েছে। তৃতীয় পক্ষের সফ্টওয়্যার ছাড়াই এটি নিম্নলিখিত অডিও ফরম্যাটগুলি চালাতে পারে: এইচ-ই - এএসি, এএসি, সুরক্ষিত এএসি, এমপিথ্রি, এমপিথ্রি ভিবিআর, শ্রুতিযোগ্য বিন্যাস (২, ৩, ৪, এইএ, এএএক্স, এবং এএএক্স +), এএলএসি, এআইএফএফ, এবং ডব্লিউএভি ।
ট্যাবলেটটিতে রয়েছে সম্মুখ এবং পিছন-মুখী ক্যামেরা, যা দ্বারা অন্যান্য আইপ্যাড ২, তৃতীয় প্রজন্মের আইপ্যাড, আইফোন ৪ ও  ৪এস , চতুর্থ প্রজন্মের আইপড টাচ এবং ম্যাকিনটোশ কম্পিউটার ( ম্যাক ওএস এক্স ১০.৬.৬ বা পরবর্তী সংস্করণ-ওয়েবক্যাম সহ) -এর সাথে ফেসটাইম করা যায়। ০.৩ এমপি সম্মুখ ক্যামেরা ভিজিএ মানের ৩০ ফ্রেম/সেকেন্ড ভিডিও এবং ভিজিএ- মানের স্থির ছবি ধারণ করে।  ০.৭ এমপি পিছনের ক্যামেরা ৩০ ফ্রেম/সেকেন্ড-এর ৭২০ পিক্সেল এইচডি ভিডিও ধারণ করতে পারে এবং এতে ৫ × গুণ ডিজিটাল জুম রয়েছে । উভয় ক্যামেরাই ৪:৩ অনুপাতের পূর্ণ পর্দার ছবি ধারণ করে। পেছনের ক্যামেরা ৭২০ পিক্সেল মানের ১৬:৯ ওয়াইডস্ক্রিনের ভিডিও ধারণ করে, যদিও শুধু কেন্দ্রীয় ৪:৩ অংশ রেকর্ডিংয়ের সময় পর্দায় প্রদর্শিত হয়।  সামনের ক্যামেরা ৪:৩ অনুপাতেই ভিডিও করে।
আগের আইপ্যাডের চেয়ে অ্যাপল এ ৫  চিপের প্রক্রিয়াকরণ গতি দ্বিগুণ  এবং গ্রাফিক্স প্রক্রিয়াকরণ ৯ গুণ বেশি দ্রুত।   তবে, বিভিন্ন তৃতীয় পক্ষের সংবাদ উৎস এবং প্রযুক্তি ব্লগের হার্ডওয়্যার মূল্যায়ন অনুযায়ী  এই দাবিগুলি অতিরঞ্জিত; আনান্দটেক দ্বারা পরিচালিত বেঞ্চমার্ক মূল্যায়ন দেখিয়েছে যে আইপ্যাড ২ এর জিপিইউ (গ্রাফিক্স প্রক্রিয়াকরণ) মূল আইপ্যাডের চেয়ে মাত্র 3 গুণ বেশি দ্রুত।  আইওএসনুপসের মাধ্যমে আইপ্যাড ২ এ পরিচালিত সিপিইউ স্ট্যান্ডার্ডগুলি মূল আইপ্যাডের তুলনায় ৬৬% কার্যকারিতা বৃদ্ধি নির্দেশ করে।আইপ্যাড ২ এর থ্রিজি সংস্করণগুলো সিডিএমএ-২০০০ এবং জিএসএম / ইউএমটিএস সমর্থন করে, এতে ব্যবহারকারীরা সিডিএমএ এবং জিএসএম / ইউএমটিএস উভয় নেটওয়ার্কই ব্যবহার করতে পারবে । আইপ্যাড ওয়াই-ফাই + থ্রিজি মডেলটিতে ব্যবহারকারীর অনুমতি সাপেক্ষে তার অবস্থান ট্র্যাক করার জন্য একটি এ-জিপিএস রিসিভার অন্তর্ভুক্ত করা হয়েছে। এছাড়াও, আইপ্যাড ২ থ্রিজি মডেলটিতে  পিছনের দিকে শীর্ষে একটি প্লাস্টিকের টুপির-মত ব্যান্ড রয়েছে থ্রিজি অ্যান্টেনার জন্য।আবার থ্রিজি মডেলটিতে মাইক্রোফোনের জন্য ধাতব ঘানির পরিবর্তে  একটি মিলিত প্লাস্টিকের কালো গ্রিল ব্যবহার করা হয়।  জিএসএম মডেলের আইপ্যাড ২ একটি সিম কার্ড ব্যবহার করে, সিডিএমএ মডেলগুলো সেলুলার নেটওয়ার্কের সাথে সংযোগ করার জন্য একটি ইএসএন ব্যবহার করে।
প্রথম আইপ্যাডের চেয়ে এটি ১৫% হালকা এবং ৩৩% সরু; এটি   আইফোন ৪ এর চেয়েও ০.৫ মিমি সরু।  ওয়াই-ফাই সংস্করণ ১.৩৩ পাউণ্ড (৬০০ গ্রাম)।জিএসএম ও সিডিএমএ -র সেলুলার রেডিও -র মধ্যে ব্যাপক পার্থক্য থাকায়  জিএসএম এবং সিডিএমএ সংস্করণগুলোর  (মার্কিন যুক্তরাষ্ট্রে AT&T এবং ভেরিজন সংস্করণ হিসাবে পরিচিত) ওজনেও পার্থক্য বিদ্যমান; জিএসএম মডেল ১.৩৫ পাউন্ড (৬২২ গ্রাম) এবং সিডিএমএ মডেল ১.৩৪ পাউন্ড (৬০৮ গ্রাম)।৯.৫৬ × ৭.৪৭ × ০.৫ ইঞ্চির (২৪২.৮ × ১৮৯.৭ × ১৩.৪ মিমি) আগের আইপ্যাডের তুলনায় আইপ্যাড ২  {৯.৫০ × ৭.৩১ × ০.৩৪ ইঞ্চি (২৪১.২ × ১৮৫.৭ × ৮.৮ মিমি)} আকারে ছোট।
তৃতীয় প্রজন্মের আইপ্যাডের ঘোষণা এবং মুক্তি হওয়ার পর, আইপ্যাড ২, একটি হার্ডওয়্যার আপগ্রেড পেয়েছে। আপগ্রেড করা আইপ্যাড ২- এ  অ্যাপল এ৫-এসওসি এর একটি ছোট সংস্করণ রয়েছে যা ব্যাটারির বিদ্যুৎ খরচ কমাতে সক্ষম।  আনান্দটেক দ্বারা পরিচালিত পরীক্ষার ফলাফলের মতে, নতুন সংস্করণটি ব্যবহারের ভিন্নতা অনুসারে অন্তত ১ ঘণ্টা ৩০ মিনিট  দীর্ঘ স্থায়ী হয়।  একই প্রতিষ্ঠান দ্বারা পরিচালিত পরীক্ষাগুলি প্রকাশ করেছে যে, এই সংস্করণটি  নিবিড় কার্য সম্পাদনকালে  মূল আইপ্যাডের চেয়ে 1 ডিগ্রি কম তাপমাত্রায় কাজ করতে সক্ষম ছিল এবং সর্বোচ্চ তাপমাত্রাও ২ ডিগ্রি কম  ছিল। আনান্দটেকের মতে, দুটি সংস্করণের মধ্যে পারফরম্যান্সের পার্থক্য নগণ্য।
আনুষঙ্গিক
স্মার্ট কভার সর্বপ্রথম আইপ্যাড ২ এর সাথে চালু করা হয়, এটি একটি পর্দা রক্ষক যা আইপ্যাডের মুখে চুম্বক দিয়ে সংযুক্ত থাকে। কভারটিতে তিনটি স্তর আছে, যেগুলো চুম্বক দ্বারা একসাথে জোড়া লেগে একটি স্ট্যান্ডে রূপান্তরিত হতে সক্ষম।  মূল আইপ্যাডের ব্যবহারকারীরা একটি কালো খাপ  ক্রয় করতে পারে, যেখানে একই রকমের ভাজ করা যায় এরূপ আবরণ রয়েছে। স্মার্ট কভারটি অপ্রচলিত, সহজে খোলা যায় এবং শুধুমাত্র পর্দার সুরক্ষা করে। স্মার্ট কভারগুলোর নিচে একটি মাইক্রোফাইবার কাপড় রয়েছে যা আইপ্যাডের সামনের অংশ পরিষ্কার করে এবং কভার উঠানোর সময়  আইপ্যাডটি জেগে উঠে। পলিউরথিন এবং চামড়া উভয় কভারেরই পাঁচটি ভিন্ন রং আছে, চামড়ার কভারগুলো পলিউরথিন সংস্করণের তুলনায় ব্যয়বহুল।
অ্যাপল আইপ্যাড ২ এর জন্য আরও অনেক জিনিসপত্র বিক্রি করে,  যার বেশিরভাগই ৩০-পিন ডক সংযোগকারী(হেডফোন জ্যাক ছাড়া আইপ্যাডের একমাত্র পোর্ট)-র জন্য অ্যাডাপ্টার। আইপ্যাডটি দিয়ে ব্লুটুথ কীবোর্ড ব্যবহার করা যায়,যেগুলো আবার ম্যাক এবং পিসি এর সাথেও কাজ করে। আইপড এবং আইফোনে র জন্য ব্যবহৃত একটি স্ট্যান্ডএলোন পাওয়ার অ্যাডাপ্টার ("ওয়াল চার্জার") দ্বারাও  আইপ্যাডটি  চার্জ করা যায়। তবে আইপ্যাডের সাথে ১০ ওয়াটের মূল চার্জারটি অন্তর্ভুক্ত করা থাকে।
অভ্যর্থনা
" যদিও আইপ্যাড ২ মূল আইপ্যাডের তুলনায় অসংখ্য উন্নয়ন করা হয়েছে, এটি এখনও ক্রমবিকাশমান, বৈপ্লবিক নয়।আপনি যদি আপনার বর্তমান আইপ্যাড (১ম প্রজন্ম) নিয়ে খুশি থাকেন তাহলে কেবলমাত্র চকচকে ও নতুন আইপ্যাডের জন্য এটিকে বাতিল করা উচিত নয়।(যদিও বলা যায় না যে লক্ষ লক্ষ লোক তা করবে না।আমি বলতে চাইছি : "চকচকে!")।আপনি যদি ইতিমধ্যে আইপ্যাড আনুষঙ্গিক জিনিসপত্র যেমন - কভার, চার্জিং ডক -এর উপর বিনিয়োগ করে থাকেন তবে আপনার মনে রাখা উচিত নতুন আইপ্যাডে আপনি সম্ভবত সেগুলো ব্যবহার করতে পারবেন না। "
টেকক্রাঞ্চ- এর এমজি সিগেলার বলেছেন: "একটি সহজ উপায়ে সব  সংক্ষেপ করে বলা যাক : আইপ্যাড ২ কি কিনা উচিত? সম্ভবত - এটি কয়েকটি বিষয়ের উপর নির্ভর করে। আপনি কি একটি কিনতে চাইবেন? হ্যাঁ। "
সমালোচনা
আইওএস এর বন্ধ এবং মালিকানাধীন প্রকৃতির কারণে সমালোচিত হয়েছে। বিশেষ করে ডিজিটাল অধিকার সমর্থনকারীরা যেমন - ইলেক্ট্রনিক ফ্রন্টিয়ার ফাউন্ডেশন, কম্পিউটার প্রকৌশলী এবং অ্যাক্টিভিস্ট ব্রুস্টার কাহলে , ইন্টারনেট আইন বিশেষজ্ঞ জনাথন জিট্টেন এবং ফ্রি সফটওয়্যার ফাউন্ডেশন; আইপ্যাডের পরিচায়ক অনুষ্ঠানের প্রতিবাদ করে এবং তাদের  " ডিফেক্টিভ বাই ডিজাইন " প্রচারাভিযান দ্বারা আইপ্যাডকে আক্রমণ করে। প্রতিযোগী মাইক্রোসফট , একজন জনসংযোগ মুখপাত্রের মাধ্যমে তার প্ল্যাটফর্মের উপর অ্যাপল এর নিয়ন্ত্রণ নিয়ে সমালোচনা করেছে।
প্রযুক্তিগত সমস্যা
আইওএস নকশা দ্বারা আরোপিত নিষেধাজ্ঞা কিছু ইস্যুর কারণ হয়।উদাহরণস্বরূপ, ডিআরএম (ডিজিটাল রাইট ম্যানেজম্যান্ট) অ্যাপল প্ল্যাটফর্মের কাছে ক্রয়কৃত মিডিয়া লক করতে চাওয়া, ডেভেলপমেন্ট মডেল (আইওএস এর জন্য উন্নীত অ্যাপগুলো বিতরণের জন্য প্রয়োজনীয় বাৎসরিক সাবস্ক্রিপশন), অ্যাপসগুলির জন্য কেন্দ্রীয় অনুমোদন প্রক্রিয়ার পাশাপাশি অ্যাপলের সাধারণ নিয়ন্ত্রণ এবং নিজেই একটি তালাবদ্ধ প্লার্টফরম হওয়া।বিশেষত, ইস্যুতে আসে অ্যাপলের অ্যাপ নিষ্ক্রিয় ও মুছে ফেলার ক্ষমতা ও স্বাধীনতা।প্রযুক্তি জগতের কিছু অংশ তাদের উদ্বেগ প্রকাশ করেছেন যে, বদ্ধ আইওএস ব্যবস্থা কম্পিউটিং-এর প্রতি অ্যাপলের ক্রমবর্ধমান প্রবণতার প্রতিনিধিত্ব করে, বিশেষত অ্যাপলের মেশিন থেকে সরে যাওয়া যাতে ওরা টিকে থাকতে পারে এবং বদ্ধ ব্যবস্থার এই ধরনের নিষেধাজ্ঞাগুলির " নতুন সফ্টওয়্যার উদ্ভাবন"  দমন করার সম্ভাব্যতা ও ক্ষমতা রয়েছে বলে মনে করেন।
কিছু আইপ্যাড  ব্যবহারকারী আইওএস ৮ চালানোর সময় তাদের পারফরম্যান্স সমস্যার কথা জানায়।পরে অ্যাপল আইপ্যাড ২ এবং আইফোন ৪ এস এর জন্য আইওএস ৮.১.১ আপডেটে পারফরম্যান্স উন্নত করে । যাইহোক, এই  ২টি যন্ত্র কখনও এদের পরবর্তী মডেলের চেয়ে দ্রুততর হয় নি।
বাণিজ্যিক সমাদর
বিক্রয়ের প্রথম সপ্তাহান্তে, এক মিলিয়নেরও বেশি ইউনিট বিক্রি হয়েছিল। প্রথম সপ্তাহের শেষেই একটি আর্থিক সংস্থার প্রযুক্তি বিশ্লেষক অশোক কুমার ভবিষ্যদ্বাণী করেছিলেন যে, ২০১১ সালে অ্যাপল ৩৫ মিলিয়ন আইপ্যাড ২ কে বিক্রি করবে।  বিনিয়োগ ব্যাংকিং ফার্ম, পাইপার জাফর আইপ্যাড ২ এর প্রাথমিক বিক্রয় পর্যবেক্ষণ করে  রিপোর্ট করেন যে, সমস্ত আইপ্যাডের ৭০% বিক্রয় হয়েছিল যারা প্রথমবারের মতো আইপ্যাড কিনেছেন তাদের কাছে, তাদের মধ্যে ৪৯% ক্রেতাদের  পিসি-র মালিকানা ছিল; যেখানে প্রথম আইপ্যাডের প্রাথমিক ক্রেতাদের মাত্র ২৬% ক্রেতার পিসির মালিকানা ছিল।  মুক্তির প্রথম দুই সপ্তাহে ১২,০০০ ইউনিট নিলামে বিক্রি করা হয়।  যখন আইফোন 4 এস মুক্তি পায় তখন তৃতীয় প্রজন্মের আইপ্যাড সম্পর্কে গুজব ছড়িয়ে পড়লে আইপ্যাড ২-র বিক্রি কমে যায়। ২০১১ সালের চতুর্থ প্রান্তিকে প্রকাশিত দাপ্তরিক প্রতিবেদনে বলা হয়, অ্যাপল তৃতীয় প্রান্তিকে ১১.৪ মিলিয়ন আইপ্যাড বিক্রি করেছে, যা 2010 এর তৃতীয় প্রান্তিক থেকে ১৬৬% বেশি।  এই পণ্যটি দক্ষিণ-পূর্ব এশিয়ায় অ্যাপলের জন্য নতুন বড় বাজার তৈরি করতে সাহায্য করেছে ।
মহাকাশে ব্যবহার
২০১১ সালে অনুমোদিত  দুটি আইপ্যাড ২ ট্যাবলেট আন্তর্জাতিক মহাকাশ স্টেশনে গ্রহণ করা হয়েছিল।  আইএসএস-এ নেওয়া অন্যান্য অ্যাপল পণ্যের মধ্যে আইপড এবং দুটি আইফোন ৪ ও রয়েছে। আইএসএস-এ  গ্রহণ করা অন্যান্য ব্যক্তিগত কম্পিউটিং সিস্টেম হল থিঙ্কপ্যাড ল্যাপটপ (আইবিএম, পরে লেনেভো ব্র্যান্ড)-র বিভিন্ন সংস্করণ ।
ভরত (দ্ব্যর্থতা নিরসন)
ভরত (সংস্কৃত: भरत) একটি ভারতীয় পৌরাণিক নাম। ভারতীয় মহাকাব্য ও পুরাণে "ভরত" নামের তিনটি পৃথক চরিত্রের উল্লেখ রয়েছে। এদেরই একজন চন্দ্রবংশীয় রাজা ভরতের নামানুসারে ভারতবর্ষের নামকরণ হয়েছিল। তবে, ভারতের সাংস্কৃতিক ইতিহাসে দেখা যায় প্রাচীনকালে ভরত নামে একজন নাট্যশাস্ত্র প্রণেতাও ছিলেন যার গ্রন্থে ভারতের নাট্যকলার বিবরণ পাওয়া যায়।
সূর্যবংশীয় ভরত
সূর্যবংশীয় রাজা দশরথ ও তদীয় স্ত্রী কৈকেয়ীর পুত্র; রামের বৈমাত্রেয় ভাই। কৈকেয়ী নিজপুত্র ভরতকে রাজসিংহাসনে সমাসীন করার লক্ষ্যে রামকে বনবাসে পাঠিয়েছিল। বনবাস থেকে রাম ফিরে এলে ভরত রাজত্ব তার হাতে তুলে দেয়। অতঃপর দুই পুত্র তক্ষ ও পুষ্কলকে নিয়ে ভরত গন্ধর্বদেশ জয় করে এবং তা দুই পুত্রের মধ্যে ভাগ করে দেয়। ভরত রামের মতোই সরযূসলিলে আত্মবিসর্জন করে। রামায়ণ, বিষ্ণুপুরাণ এবং ভাগবতে সূর্যবংশীয় ভরতের বিবরণ পাওয়া যায়।
চন্দ্রবংশীয় রাজা ভরত
রাজা দুষ্মন্ত ও শকুন্তলার পুত্র চন্দ্রবংশীয় রাজা ভরত। তার জন্ম কণ্বমুনির আশ্রমে। রাজত্ব লাভের পর সে সকল নৃপতিকে পরাজিত করে। এক পর্যায়ে পুরো ভারতবর্ষ তার শাসনাধীন হয়। বিদর্ভরাজের তিন কন্যার সঙ্গে তার বিয়ে হয়। তারই নামানুসারে ভারতবর্ষের নামকরণ হয়েছিল বলে কথিত আছে। ভরতের নবম বংশধর বা অধস্তন পুরুষ রাজা কুরু।
ঋষভদেবপুত্র ভরত
ঋষভদেবের পুত্র ভরত ছিল বিষ্ণুভক্তিপরায়ণ। বিশ্বরূপের কন্যা পঞ্চাজনার সঙ্গে এর বিয়ে হয়। পাঁচ পুত্রের মধ্যে রাজ্য ভাগ করে দিয়ে সে তপস্যায় ব্রত হয়। লোকসঙ্গ বিবর্জন করে জড়বৎ জীবনযাপনের জন্য এর নাম হয়েছিল ‍জড়ভরত‍।
সারিতা রাই
সারিতা রাই হলেন একজন ভারতীয় রাজনীতিবিদ, যিনি গোর্খা জনমুক্তি মোর্চার রাজনীতির সাথে যুক্ত। তিনি পশ্চিমবঙ্গ বিধানসভায় কালিম্পং বিধানসভা কেন্দ্রের বিধায়ক হিসেবে দায়িত্ব পালন করছেন।
জীবনী
পেশায় শিক্ষক সারিতা রাই সেন্ট জর্জেস বিদ্যালয়ে নেপালি ভাষা পড়াতেন। ২০১৬ সালে পশ্চিমবঙ্গ বিধানসভা নির্বাচনে তাকে কালিম্পং বিধানসভা কেন্দ্র থেকে মনোনয়ন দেয় গোর্খাল্যান্ড রাজ্যের দাবিতে আন্দোলন করা আসা রাজনৈতিক দল গোর্খা জনমুক্তি মোর্চা। নির্বাচনে তিনি ৬৭,৬৯৩ ভোট পেয়ে ২০০৭ সালে প্রতিষ্ঠিত রাজনৈতিক দলটিকে কালিম্পং আসনটি উপহার দেন। তিনি নির্বাচনে প্রদত্ত ভোটের ৪৯.০৫% ভোট পেয়েছিলেন। তার নিকটতম প্রতিদ্বন্দ্বী কালিম্পংয়ের তৎকালীন বিধায়ক হারকা বাহাদুর ছেত্রী পেয়েছিলেন ৫৬,২৬২ ভোট, যা ছিল প্রদত্ত ভোটের ৪০.৭৭%।
সিংরৌলি তাপবিদ্যুৎ কেন্দ্র
সিংরৌলি সুপার থার্মাল পাওয়ার স্টেশনটি উত্তরপ্রদেশের সোনভদ্র জেলার শক্তিনগরে গড়ে উঠেছে। এটি একটি কয়লা ভিত্তিক তাপবিদ্যুৎ কেন্দ্র। বিদ্যুৎ কেন্দ্রটি ভারত সরকারের অধীনস্থ সংস্থা এনটিপিসি লিমিটেড দ্বারা পরিচালনা করা হয়। বিদ্যুৎ কেন্দ্রটি ১৯৮৬ সালে চালু হয়।
জ্বালানি
বিদ্যুৎ কেন্দ্রটিতে জ্বালানি হিসাবে জয়ন্ত/বিনা খনির কয়লা ব্যবহার করা হয়।
উৎপাদন ক্ষমতা
বিদ্যুৎ কেন্দ্রটির মোট ২,০১৫ মেগাওয়াট বিদ্যুৎ উৎপাদন ক্ষমতা রয়েছে। কেন্দ্রটি ২০০ মেগাওয়াট বিদ্যুৎ উৎপাদন সক্ষম বিশিষ্ট ৫ টি ইউনিট এবং ৫০০ মেগাওয়াট বিদ্যুৎ উৎপাদন সক্ষম বিশিষ্ট ২ ইউনিট নিয়ে গঠিত।
বিদ্যুৎ সরবরাহ
বিদ্যুৎ কেন্দ্রটিতে উৎপাদিত বিদ্যুৎ উত্তরপ্রদেশ, উত্তরাঞ্চল, রাজস্থান, পাঞ্জাব, হরিয়ানা, দিল্লি এবং জম্মু ও কাশ্মীর, হিমাচল প্রদেশ এবং চণ্ডীগড়ে সরবরাহ করা হয়।
ফ্লোরেন্স এ্যান্ড দ্য মেসিন
ফ্লোরেন্স এ্যান্ড দ্য মেসিন ইংলিশ রক শিল্পী ফ্লোরেন্স ওয়েলচ ও অন্যান্য শিল্পী যারা তার সাথে মিউজিক করে তাদের রেকর্ডিং্যের জন্য ব্যবহৃত নাম। মাঝে মাহে তাদের ফ্লোরেন্স+ মেসিন নামেও ডাকা হয়। তারা সোল ও ফোক ধারার গান একসাথে মিশিয়ে গান করে। তারা মূলধারার গানে সাফল্য পাওয়ার আগে গণমাধ্যমে বেশ প্রশংসিত হয়, বিশেষ করে বিবিসি বিবিসি ইন্ট্রোডিউসিং-এ ফ্লোরেন্স এ্যান্ড দ্যা মেসিনের অনেক গান প্রচার করে তাদের বিখ্যাত করে তোলে। তাদের অ্যালবাম লাঙ্গস ৬ই জুলাই ২০০৯ সালে মুক্তি পায় এবং ইংল্যান্ডে গানের শীর্ষ তালিকার ২য় স্থানে এটি টানা ৫ সপ্তাহ অবস্থান করে। ১৭ই জানুয়ারি ২০১০ সালে এই অ্যালবাম শীর্ষ অবস্থানে বলে আসে ও সেখানে টানা ২৮ সপ্তাহ অবস্থান করে। ৫২টি সপ্তাহের ভেতর ৪০টি সপ্তাহে এটি শীর্ষে থেকে ২০০৯ ও ২০১০ সালে ব্রিটেনের সবচেয়ে বেশি বিক্রিত অন্যতম অ্যালবামে পরিণত হয় এ পর্যন্ত ।২০১০ সালের ব্রিট পুরস্কারে এটি মাস্টারকার্ড ব্রিটিশ অ্যালবাম পুরস্কার জিতে নেয়।
ফ্লোরেন্স ওয়েলচ
ফ্লোরেন্স লিওন্টাইন মারি ওয়েলচ ১৯৮৬ সালের ২৮শে আগস্ট জন্ম গ্রহণ করেন। তার বাবা ইভেলাইন ওয়েলচ ছিলেন হাভার্ড পড়ুয়া রেনেসা স্টাডিজের অধ্যাপক ও আর্টস বিষয়ের একাডেমিক ডীন ছিলেন কুইন ম্যারি বিশ্ববিদ্যালয়ের এবং তার মা নিক ওয়েলচ বিজ্ঞাপনে কাজ করতেন। দক্ষিণ পূর্ব লন্ডনের অ্যালিয়েন্স স্কুলে ফ্লোরেন্স লেখাপড়া করেন এবং স্কুলে মাঝে মাঝে তিনি সমস্যায় পড়ত সাথে সাথে চিন্তা না করেই গান গেয়ে ওঠার জন্য। তার ডাইস্লেক্সিয়া ও ডাইস্মেট্রিয়া রোগ ধরা পড়ে ও এটা বিশ্বাস করা হয় যে তার ইনস্মনিয়া রোগ আছে।ক্যাম্বারওয়েল কলেজ অব আর্টসে তিনি পড়তে যান স্কুল ছাড়ার পর ও গানে মনোযোগ দিতে গিয়ে তিনি তা ত্যাগ করেন। খুব অল্প দিনের ভেতর তার নানা, নানী মারা যাওয়ার তার সন্ত্রাস ও শেষ বিচারের প্রতি কল্পনা তীব্রতর হয়ে ওঠে।তার যখন মাত্র ১০ বছর বয়স তখন তার নানা মৃত্যুবরণ করেন ও তার ১৪ বছর বয়সে তার নানী যিনি ছিলেন শিল্পের ইতিহাসবিদ তিনি আত্নহত্যা করেন।তার বয়স যখন মাত্র ১৩ বছর তখন তার মা তাদের প্রতিবেশীর সাথে পালিয়ে যান যার আরো তিনজন টিনেজ সন্তান ছিল।
ডিস্কোগ্রাফি
স্টুডিও অ্যালবামঃ ইপিঃ
১৯৭৩-সালের পাকিস্তানি চলচ্চিত্রের তালিকা
১৯৭৩ সালে পাকিস্তানে নির্মিত চলচ্চিত্রগুলোর একটি তালিকা (চলচ্চিত্রে ১৯৭৩ দেখুন):
ময়মনসিংহ-১৯
ময়মনসিংহ-১৯ আসন ছিল বাংলাদেশের জাতীয় সংসদের নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের আসন ছিল।
ইতিহাস
ময়মনসিংহ-১৯ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
তাপীয় সমীকরণ
তাপীয় সমীকরণ একপ্রকার অধিবৃত্তীয় আংশিক ব্যবকলনীয় সমীকরণ যা কোন প্রদত্ত স্থানে সময়ের পরিবর্তনের সাথে তাপের বণ্টন (বা তাপমাত্রার পরিবর্তন) বর্ণনা করে।
তাপীয় সমীকরণের বিবৃতি
তিনটি স্থানিক চলরাশি (x,y,z) (কার্তেসিয় স্থানাঙ্ক ব্যবস্থা দ্রষ্টব্য) ও সময় সূচক চলরাশি t যুক্ত একটি অপেক্ষক u(x,y,z,t) এর জন্য তাপীয় সমীকরণ হল,
সাধারণভাবে যেকোন স্থানাঙ্ক ব্যবস্থার জন্য,
যেখানে α একটি ধনাত্মক ধ্রূবক, এবং Δ বা ∇2 হল লাপ্লাসের অপারেটর। তাপমাত্রা পরিবর্তনের বাস্তবিক সমস্যায়, u(x,y,z,t) তাপমাত্রা ও α তাপীয় আস্রবণকে নির্দেশ করে। গাণিতিক সরলতার উদ্দেশ্যে α = 1 ধরে নেওয়াই যথেষ্ট।
লক্ষ্যণীয় যে, তাপগতিবিদ্যার প্রথম সূত্র (অর্থাৎ শক্তির সংরক্ষণের নিয়ম) থেকে প্রাপ্ত অবস্থার সমীকরণ, নিম্নলিখিত আকারে লেখা হয় (কোন ভরের আদান-প্রদান বা বিকিরণ হয়নি ধরে নিয়ে) । এই আকারটি বেশি সাধারণ বা বৈকল্পিক এবং কোন বৈশিষ্ট্য (যেমন cp বা ρ) কোন পদটির উপর প্রভাব বিস্তার করছে তা জানার জন্যই বিশেষ ভাবে ব্যবহৃত হয়।
যেখানে \dot q_V হল আয়তনিক তাপ উৎস।
বিভিন্ন বৈজ্ঞানিক ক্ষেত্রে তাপীয় সমীকরণের মৌলিক গুরুত্ব রয়েছে। গণিতবিদ্যায়, এটি অধিবৃত্তের আংশিক অবকল সমীকরণের প্রামাণিক আকার। সম্ভাবনা তত্ত্বে, ফকার-প্ল্যাঙ্ক সমীকরণের মাধ্যমে ব্রাউনীয় চলনের বিশ্লেষণে তাপীয় সমীকরণের ব্যবহার রয়েছে। ব্যবসায়িক আর্থিক গণিতে, ব্ল্যাক-সোলস্ আংশিক অবকল সমীকরণের সমাধানে এটি ব্যবহৃত হয়। রাসায়নিক আশ্লেষন ও তৎসম্বন্ধীয় আরও কিছু প্রক্রিয়ার পর্যবেক্ষণে পাওয়া যায় আশ্লেষ সমীকরণ, যা হল তাপীয় সমীকরণের একটি সরলীকৃত রূপ।
সাধারণ বর্ণনা
মনে করা যাক, কারোর কাছে একটি অপেক্ষক u আছে, যা একটি প্রদত্ত স্থান (x, y, z) এর তাপমাত্রাকে বর্ণনা করে। যেহেতু তাপ এই ক্ষেত্রটিতে ছড়িয়ে পড়বে, তাই এই অপেক্ষকটি সময়ের সাথে সাথে পরিবর্তিত হবে। সময়ের সাথে অপেক্ষক u এর এই পরিবর্তনকে নির্ধারণ করার জন্য তাপীয় সমীকরণ ব্যবহার করা হয়। u এর পরিবর্তনের হার, u এর "বক্রতা" -র সাথে সমানুপাতী। অতএব, কৌণিক তীক্ষ্নতা যত বেশি হবে, তত দ্রুত এটি ক্ষয়প্রাপ্ত হবে। সময়ের সাথে সাথে, শিখর গঠনের প্রবণতা কমে আসবে এবং সেই স্থান পূর্ণ হবে সমতলীয় উপত্যকা দ্বারা। যদি কোন একটি প্রদত্ত বিন্দুতে u সরলরৈখিক হয় (অর্থাৎ এর আনতি ধ্রূবক হয়), তবে এই বিন্দুতে u অবিচল-অবস্থায় পৌছে গেছে এবং এটি এই বিন্দুতে অপরিবর্তনীয় (তাপীয় পরিবাহিতাকে ধ্রূবক ধরে নিয়ে)।
ডানপাশের সজীব চিত্রকল্পটি একটি ধাতব দন্ডে তাপ পরিবর্তনের ধারাকে বর্ণনা করছে। তাপীয় সমীকরণের একটি মজাদার ধর্ম হল সর্বাধিকতার নীতি। এই নীতি থেকে জানা যায়, u এর সর্বাধিক মান হয় পরীক্ষণীয় অঞ্চলের থেকে পূর্ব সময়ের হবে, অথবা পরীক্ষণীয় অঞ্চলের কিনারা বরাবর অবস্থান করবে। এথেকে বোঝা যায়, তাপমাত্রা কোন উৎস থেকে আগত অথবা পূর্ব থেকেই ঐ বস্তুতে উপস্থিত ছিল কারণ, তাপ পরিবাহিত হতে পারে কিন্তু বাহ্যিকভাবে অনস্তিত্বপূর্ণ কোন কিছু থেকে সৃষ্টি হতে পারে না। এটি অধিবৃত্তীয় আংশিক ব্যবকলনীয় সমীকরণের একটি ধর্ম যা সহজেই গাণিতিকভাবে প্রমাণ করা সম্ভব(নিচে দেখুন)।
আরেকটি মজাদার ধর্ম, যদি প্রারম্ভিক সময় t = t0 তে u অপেক্ষকে কোন অবিচ্ছেদ থেকেও থাকে, t > t0 হওয়া মাত্রই তাপমাত্রা নিরবিচ্ছিন্নতা প্রাপ্ত হবে। উদাহরণস্বরূপ বলা যায়, 0 তাপমাত্রাবিশিষ্ট একটি ধাতব দন্ডকে যদি 100 তাপমাত্রাবিশিষ্ট আরেকটি ধাতব দন্ডের প্রান্তে সংযুক্ত করে দেওয়া হয়, তবে খুব দ্রুত দন্ডদুটির সংযোগস্থলের তাপমাত্রা 50 এ উপনীত হবে এবং সংযুক্ত দন্ডের তাপমাত্রার রেখচিত্রটি 0 থেকে 50 এর মধ্যে নিরবিচ্ছিন্নভাবে বিন্যস্ত হবে।
সম্ভাবনা তত্ত্বে তাপীয় সমীকরণের ব্যবহার সুপ্রচলিত। এই সমীকরণ অনির্ধারিত গতিপথের বর্ণনা করে। এই কারণে এটি ব্যবসায়িক আর্থিক গণিতেও ব্যবহৃত হয়।
রিয়ম্যানের জ্যামিতি ও টপোলজিতে এর গুরুত্বপূর্ণ ভূমিকা আছে। রিচার্ড এস হ্যামিলটন তার রিকি ফ্লো -এর সংজ্ঞায় এর ব্যবহার করেছিলেন।পরবর্তীকালে রিকি ফ্লো ব্যবহার করে গ্রিগোরী পেরেলম্যান টপোলজিকাল পঁয়ক্যারে অনুমানের সমাধান করেন।
একমাত্রিক অবকল
তাপীয় সমীকরণ উদ্ভাবিত হয়েছে ফ্যুরিয়রের নিয়ম ও শক্তির সংরক্ষণের নিয়ম (ক্যানন ১৯৮৪) থেকে। ফ্যুরিয়রের নিয়ম অনুযায়ী,একটি তলের প্রতি একক ক্ষেত্রফলে তাপশক্তির প্রবাহের হার, সেই তল বরাবর তাপমাত্রার ঋণাত্মক নতির সমানুপাতিক হবে।
যেখানে k হল তাপ পরিবাহিতা এবং u হল তাপমাত্রা। একমাত্রিক ক্ষেত্রে, আনতি একটি সাধারণ স্থানিক অবকল, সুতরাং ফ্যুরিয়রের নিয়মের রূপটি হয়ে যায়,
কৃতকার্যের অনুপস্থিতিতে, বস্তুটির প্রতি একক আয়তনে আভ্যন্তরীণ শক্তির পরিবর্তন, ΔQ, তাপমাত্রার পরিবর্তন, Δu,-এর সাথে সমানুপাতী (কেবলমাত্র এই অংশের জন্য Δ সময়সম্বন্ধীয় সাধারণ অবকলন অপারেটর, স্থানসম্বন্ধীয় লাপ্লাসের অপারেটর নয়)।
যেখানে cp আপেক্ষিক তাপ ধারকত্ব এবং ρ হল বস্তুটির ভর ঘনত্ব। পরম শূন্য তাপমাত্রায় শক্তিকে শূন্য ধরে নিলে এটি হয়ে যায়,
বস্তুটির একটি ক্ষুদ্র স্থানিক অঞ্চলে আভ্যন্তরীণ শক্তির বৃদ্ধি
একটি নির্দিষ্ট সময় কাল
-এর উপর সমীকরণটি হবে
পুনরায় কলনবিদ্যার মৌলিক উপপাদ্য ব্যবহার করে। শক্তির সংরক্ষণের নিয়ম প্রয়োগ করলে,
যেকোন আয়তক্ষেত্র[t −Δt, t + Δt] × [x − Δx, x + Δx] -এর জন্য এটি সত্য।
সুবিদপুর ইউনিয়ন, নলছিটি
সুবিদপুর বাংলাদেশের ঝালকাঠি জেলার অন্তর্গত নলছিটি উপজেলার একটি ইউনিয়ন।
আয়তন
সুবিদপুর ইউনিয়নের আয়তন ৪,৩৪৮ একর।
প্রশাসনিক কাঠামো
সুবিদপুর ইউনিয়ন নলছিটি উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।
শিক্ষা
২০১১ সালের আদমশুমারি অনুযায়ী সুবিদপুর ইউনিয়নের সাক্ষরতার হার ৬৬.৬%। সুবিদপুর ইউনিয়নে তিনটি মাধ্যমিক বিদ্যালয় ও একটি নিম্ন মাধ্যমিক বিদ্যালয় আছে।
গ্রায়েম রুথাম
গ্রায়েম লিন্ডসে রুথাম (জন্ম ৭ মার্চ ১৯৪৮) একজন অস্ট্রেলীয় মাঝারিপাল্লার দৌড়বিদ। তিনি ১৯৭২ গ্রীষ্মকালীন অলিম্পিকে পুরুষদের ৮০০ মিটারে প্রতিদ্বন্দ্বিতা করেছিলেন।
গাস কেম্পিস
গুস্তাভ অ্যাডল্ফ কেম্পিস (Gus Kempis; জন্ম: ৪ আগস্ট, ১৮৬৫ - মৃত্যু: ১৯ মে, ১৮৯০) কেপ উপনিবেশের পোর্ট এলিজাবেথ এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ সময়কালে সংক্ষিপ্তকালের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেছেন গাস কেম্পিস। দলে তিনি মূলতঃ বামহাতি মিডিয়াম পেস বোলার হিসেবে খেলতেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ লাভ করেছিলেন গাস কেম্পিস। ১২ মার্চ, ১৮৮৯ তারিখে সফরকারী ইংল্যান্ডের বিপক্ষে দক্ষিণ আফ্রিকার উদ্বোধনী টেস্টে অভিষেক ঘটে তার।
বামহাতি মিডিয়াম পেস বোলিং করতেন গাস কেম্পিস। পিচের উভয়দিকেই বলকে নিশানা বরাবর নিখুঁতভাবে নিয়ন্ত্রণের মাধ্যমে বোলিং কার্য সম্পাদন করতেন তিনি। ১৮৮৮-৮৯ মৌসুমে আর. জি. ওয়ারটনের নেতৃত্বাধীন সফরকারী ইংরেজ একাদশের বিপক্ষে প্রথম-শ্রেণীবিহীন তিনটি খেলায় অংশগ্রহণ করে ১৩ উইকেট দখল করেন। এর স্বীকৃতিস্বরূপ পোর্ট এলিজাবেথে অনুষ্ঠিত উভয় দেশের মধ্যকার প্রথম টেস্টে খেলার জন্য মনোনয়ন লাভে সক্ষম হন। তবে ব্যাট হাতে নিদারুণভাবে ব্যর্থ হন। কিন্তু, বল হাতে ৩/৫৩ ও ১/২৩ পেলেও সফরকারী ইংল্যান্ড দল স্বাচ্ছন্দ্যে ৮ উইকেটের ব্যবধানে জয় তুলে নেয়।
ঘরোয়া ক্রিকেট
পরের মৌসুমে নাটালের পক্ষে ঘরোয়া প্রথম-শ্রেণীর দক্ষিণ আফ্রিকান ক্রিকেটে অংশগ্রহণ করেন। ১২.৪২ গড়ে ৪১ উইকেট পান তিনি। মাত্র পাঁচটি খেলায় অংশগ্রহণের মাধ্যমে এ সাফল্য পান তিনি। তন্মধ্যে, চারবার ইনিংসে পাঁচ-উইকেট দখল করেন। দুইবার খেলায় ১০-উইকেট পান। পোর্ট এলিজাবেথের বিপক্ষে ৭/৩৫ ও ৪/২৯; কিম্বার্লীর বিপক্ষে ৭/৪৪; ওয়েস্টার্ন প্রভিন্সের বিপক্ষে ৭/৩৩ ও ৩/৭৬ এবং কেপ টাউন ক্লাবসের বিপক্ষে ৫/২০ বোলিং পরিসংখ্যান দাঁড় করিয়েছিলেন। এরফলে, খুব সহজেই ঐ মৌসুমের সফলতম বোলারের মর্যাদা লাভ করতে সক্ষম হন।
ব্যক্তিগত জীবন
১৮৮৯-৯০ মৌসুম শেষ হবার স্বল্প কয়েকদিন পরই ১৯ মে, ১৮৯০ তারিখে মাত্র ২৪ বছর বয়সে পর্তুগীজ মোজাম্বিকের চিলোন আইল্যান্ড এলাকায় গাস কেম্পিসের দেহাবসান ঘটে। তার মৃত্যুর তারিখ রেকর্ডবিহীন অবস্থায় ছিল ও উইজডেন ক্রিকেটার্স অ্যালমেনাকে গাস কেম্পিসের মৃত্যুর বিষয়ে কোন সংবাদ প্রকাশ করেনি।
তার ভাই জর্জ কেম্পিস ১৮৯৪ সালে দক্ষিণ আফ্রিকা দলের সাথে ইংল্যান্ড গমন করেছিলেন।
মধুপুর জংশন রেলওয়ে স্টেশন
মধুপুর জংশন রেলওয়ে স্টেশন , স্টেশন কোড MDP, হল রেলওয়ে স্টেশন যা ভারতের ঝাড়খন্ড রাজ্যের দেওঘর জেলার মধুপুর শহরে পরিষেবা দেয়। এটি শহর এবং আশেপাশের এলাকাগুলিকে দেশের বিভিন্ন মেট্রোপলিটন শহরের সাথে সংযুক্ত করে। হাওড়া-দিল্লি মেন লাইন হয়ে মুঘলসরাই - পাটনা রুট এবং মধুপুর-গিরিডিহ-কোডারমা লাইন এই স্টেশনের দুটি রুট। মধুপুর-গিরিডিহ-কোডারমা রুট একটি একক ব্রড-গেজ লাইন। এই পথের মোট দৈর্ঘ্য ।  এটির চারটি প্ল্যাটফর্ম রয়েছে এবং প্রতিদিন অনেক ট্রেন পরিচালনা করে। মধুপুরে অবস্থিত [//geohack.toolforge.org/geohack.php?pagename=Madhupur_Junction_railway_station&params=24.16_N_86.38_E_ <span class="geo-dms" title="Maps, aerial photos, and other data for this location"> 24°10′N 86°   23′E &#xFEFF; <span class="geo-dec" title="Maps, aerial photos, and other data for this location">﻿   °N 86.38°E &#xFEFF; 24.16; ৮৬.৩৮   ] ।  এটির গড় উচ্চতা  ।
নিকটতম বিমানবন্দর
মধুপুর জংশনের নিকটতম বিমানবন্দরগুলি হল:
দুয়া আল বাহা
দুয়া আল বাহা (আরবি: دعاء البهاء) (দুয়া আল-সাহর নামে পরিচিত (আরবি: دعاء السحر) মুসলমানদের সাধারণত রমজান মাসে ভোর হওয়ার আগে যখন মুসলমানগণ সেহরি খান সেময় পড়ার পরামর্শ দেওয়া হয়। যেহেতু এটি শিয়াদের মধ্যে খুব সাধারণ একটি বিষয়, তাই এটি রমজানে ভোর হওয়ার আগে অন্যান্য দুয়া থাকা সত্ত্বেও এটি দুয়া আল-সাহর (প্রাক-ভোরের দুয়া) নামে পরিচিত।
কর্তৃত্বের শৃঙ্খল
দুয়াটি পঞ্চম শিয়া ইমাম মুহাম্মাদ আল-বাকির আরোপ করেন এবং অষ্টম শিয়া ইমাম আলি ইবনে মুসা আল-রিদা  জ্ঞাপন করেন।
সত্যতা
এটি আব্বাস কুমি মাফাতিহ আল-জিনান গ্রন্থে উল্লেখ করেছেন।
বিষয়বস্তু
দুয়া আল-বাহা তে ২৩ টি অনুচ্ছেদ রয়েছে যা "হে আল্লাহ, আমি আপনার নিকট প্রার্থনা করছি ..." দিয়ে শুরু হয়েছে এবং তার সমস্ত গৌরব, সৌন্দর্য, উদারতা, মহিমা, দীপ্তি, করুণা, বাণী, পরিপূর্ণতা, অধিকার, ক্ষমতা, ইচ্ছা, সর্বশক্তিমত্তা, জ্ঞান, অভিভাষণ, জিজ্ঞাসা, সম্মান, কর্তৃত্ব, প্রভুত্ব, মহত্ত্ব, উদারতা এবং নিদর্শন উল্লেখ্য কারে প্রার্থনা করা হয়েছে। এরপর বলা হয়: “হে আল্লাহ, আমি আপনার নিকট প্রার্থনা করছি, আপনি আমাকে সাহায্য করুন আমি যখনই আপনার নিকট ফিরে যাই আপনি আমার প্রার্থনার জবাব দেন; অতএব, হে আল্লাহ আমার প্রার্থনা শুনুন!"
ব্যাখ্যা
ইসলামী বিপ্লবের প্রতিষ্ঠাতা রুহুল্লাহ খোমেনীসহ একাধিক আলেম এই প্রার্থনার ব্যাখ্যা দিতে কিছু বই লিখেছেন। ভোরের প্রার্থনার বর্ণনা (শারে দুয়া আল-সাহর) হচ্ছে খোমেনীর প্রথম বই।
সতর্ককারী আয়াত
সতর্কীকারী আয়াত (আরবী:آیه الانذار) কুরআনের ২৬তম অধ্যায় আশ-শু'আরার ২১৪নং আয়াত। ইসলামী ঐতিহ্য অনুসারে, এটি মুহাম্মদের কাছে তার ভবিষ্যদ্বাণীমূলক মিশনের তৃতীয় বছরে প্রকাশিত হয়েছিল এবং তাকে তার আত্মীয়দের ইসলাম গ্রহণে উৎসাহিত করার নির্দেশ দিয়েছিল।
আয়াতের প্রেক্ষাপট
وَأَنذِرْ عَشِيرَتَكَ الْأَقْرَبِينَ আর তুমি সতর্ক কর তোমার নিকটাত্মীয় স্বজনদের।
সুন্নি দৃষ্টিভঙ্গি
আয়াতটি বেশ কয়েকটি হাদিসে উল্লেখ করা হয়েছে। সহীহ বুখারীর একটি হাদিস বলে যে, মুহাম্মাদ কুরাইশ গোত্রের বিভিন্ন গোত্রের ব্যক্তিদের মক্কার একটি পর্বতে ডেকে ছিলেন এবং আল্লাহর কাছ থেকে তাদের আসন্ন শাস্তির কথা জানিয়েছিলেন যদি তারা তাঁর ধর্মকে গ্রহণ না করে। হাদিসে বলা হয়েছে যে, মুহাম্মদের চাচা আবু লাহাব এই সমাবেশের জন্য তাকে অবজ্ঞা করেছিলেন, যার ফলে তিনি কুরআন প্রচারে বাঁধা দিয়েছিলেন।
শিয়া দৃষ্টিভঙ্গি
একটি শিয়া ঐতিহ্য অনুসারে, আয়াতটি প্রকাশিত হওয়ার পর মুহাম্মদ তার নিকট আত্মীয়দের তার চাচা আবু তালিবের বাড়িতে খাবারের জন্য আমন্ত্রণ জানায়। আবু তালিব ছাড়াও তার চাচা হামজা ও আবু লাহাব এই আমন্ত্রণ গ্রহণ করেন। সমবেত ব্যক্তিদের ধর্মান্তরিত করার জন্য মুহাম্মদের প্রচেষ্টা আবু লাহাব দ্বারা বাধাপ্রাপ্ত হয়েছিল, কিন্তু পরের দিন একই ধরনের সমাবেশের সময় তিনি তার বার্তা ঘোষণা করতে সক্ষম হন। বলা হয় যে যারা জড়ো হয়েছিল তাদের মধ্যে কেবল আবু তালিবের ছেলে আলিই এই বার্তা গ্রহণ করেছিলেন। এর ফলে মুহাম্মদ তাকে তার উত্তরাধিকারী ঘোষণা করেন।
চট্টগ্রাম জেলার ব্যক্তিত্ব
চট্টগ্রাম জেলা বাংলাদেশের বাণিজ্যিক রাজধানী এবং দ্বিতীয় বৃহত্তম জেলা। বন্দরনগরী খ্যাত দেশের দ্বিতীয় বৃহত্তম শহরও চট্টগ্রাম। ১৬৬৬ খ্রিস্টাব্দে প্রতিষ্ঠিত এ জেলায় জন্মেছেন অসংখ্য গুণীজন। তাঁরা তাঁদের মেধা আর দেশপ্রেম দিয়ে এনে দিয়েছেন এ জেলার খ্যাতি। নিচে অবদান ও খ্যাতি অনুসারে তাঁদের পরিচিতি তুলে ধরা হল:
ব্রিটিশ বিরোধী স্বাধীনতা আন্দোলন
অনন্ত সিং, অনুরূপচন্দ্র সেন, অপূর্ব সেন, অম্বিকা চক্রবর্তী, অর্ধেন্দু দস্তিদার, আবদুল বারী চৌধুরী, কল্পনা দত্ত, কল্যাণী দাস, কৃষ্ণকুমার চৌধুরী, জীবন ঘোষাল, তারকেশ্বর দস্তিদার, ধীরেন্দ্রলাল বড়ুয়া, নিত্যগোপাল ভট্টাচার্য, নিত্যরঞ্জন সেন, নির্মল লালা, নির্মলকুমার সেন, পুলিনচন্দ্র ঘোষ, পূর্ণেন্দু দস্তিদার, প্রভাসচন্দ্র বল, প্রমোদরঞ্জন চৌধুরী, প্রীতিলতা ওয়াদ্দেদার, ফণিভূষণ নন্দী, বিনোদ বিহারী চৌধুরী, মতিলাল কানুনগো, মধুসূদন দত্ত, মনোরঞ্জন সেন, মহেন্দ্রলাল বড়ুয়া, মহেন্দ্রলাল বিশ্বাস, মহেশচন্দ্র বড়ুয়া, রজতকুমার সেন, রামকৃষ্ণ চক্রবর্তী, রামকৃষ্ণ বিশ্বাস, রোহিণীকুমার কর, রোহিণীরঞ্জন বড়ুয়া, লালমোহন সেন, লোকনাথ বল, শশাঙ্কশেখর দত্ত, শৈলেশ্বর চক্রবর্তী, সুবোধ দে, সূর্য সেন, হরিগোপাল বল, হরিপদ মহাজন, হরেন্দ্রনাথ চক্রবর্তী, হিমাংশুবিমল চক্রবর্তী।
অসহযোগ আন্দোলন
কাজেম আলী, যতীন্দ্রমোহন সেনগুপ্তআবদুল বারী চৌধুরী
ভারত ছাড়ো আন্দোলন
মনিরুজ্জামান ইসলামাবাদী, মাহবুব উল আলম চৌধুরী, আবদুল বারী চৌধুরী।
ভাষা আন্দোলন
আবুল কাসেম, মাহবুব উল আলম চৌধুরী।
বাংলাদেশের স্বাধীনতা যুদ্ধ
অলি আহমেদ, আবদুল করিম, আবদুল হক।
আবু তাহের মোহাম্মদ সালাহউদ্দীন, আহমেদ হোসেন, এম হারুন-অর-রশিদ, কবির আহম্মদ, তাজুল ইসলাম, দুদু মিয়া, মোজাম্মেল হক, মোহাম্মদ নূরুল হক, মোহাম্মেদ দিদারুল আলম, সিরাজুল হক, সৈয়দ মুহাম্মদ ইবরাহিম।
নাজমুল হক।
ধর্মীয় ব্যক্তিত্ব
বদর আউলিয়া, মোল্লা মিসকিন শাহ, শাহ আমানত, সৈয়দ আহমদ উল্লাহ, সৈয়দ জিয়াউল হক, সৈয়দ মুহাম্মদ আজিজুল হক, আজিজুর রহমান, আলী রজা, জমিরুদ্দিন আহমদ, জমির উদ্দিন নানুপুরী, সুলতান আহমদ নানুপুরী
চিন্ময় কুমার ঘোষ
বিশুদ্ধানন্দ মহাথের, বেণীমাধব বড়ুয়া, শুদ্ধানন্দ মহাথের
রাজনীতিবিদ
অলি আহমেদ, আ জ ম নাছির উদ্দীন, আখতারুজ্জামান চৌধুরী বাবু, আনিসুল ইসলাম মাহমুদ, আফছারুল আমীন, আবু রেজা মুহাম্মদ নেজামউদ্দিন নদভী, আবুল কাসেম খান, আমীর খসরু মাহমুদ চৌধুরী, আসহাব উদ্দীন আহমদ, এ বি এম আবুল কাসেম, এ বি এম ফজলে করিম চৌধুরী, এ বি এম মহিউদ্দীন চৌধুরী, এম এ জিন্নাহ, এম এ মতিন, এম আবদুল লতিফ, এল কে সিদ্দিকী, ওবায়দুল হক খোন্দকার, ওয়াসিকা আয়শা খান, গিয়াস উদ্দিন কাদের চৌধুরী, জাকির হোসাইন, জাফরুল ইসলাম চৌধুরী, জিয়া উদ্দীন আহমেদ বাবলু, ডাঃ আবুল কাসেম, দিদারুল আলম, দিলীপ বড়ুয়া, নজরুল ইসলাম চৌধুরী, ফজলুল কবির চৌধুরী, ফজলুল কাদের চৌধুরী, মইন উদ্দীন খান বাদল, মহিবুল হাসান চৌধুরী নওফেল, মাহজাবীন মোরশেদ, মাহফুজুর রহমান মিতা, মুজফ্‌ফর আহ্‌মেদ, মুস্তাফিজুর রহমান, মুহাম্মদ আব্দুল মান্নান, মোরশেদ খান, মোশাররফ হোসেন, মোস্তাফিজুর রহমান চৌধুরী, মোহাম্মদ ইউসুফ, মোহাম্মদ নুরুল ইসলাম, মোঃ কোরবান আলী, যতীন্দ্রমোহন সেনগুপ্ত, যাত্রামোহন সেন, রফিকুল আনোয়ার, শামসুল ইসলাম, শাহজাহান চৌধুরী, সাইফুজ্জামান চৌধুরী, সাবিহা নাহার বেগম, সামশুল হক চৌধুরী, সালাউদ্দিন কাদের চৌধুরী, সুলতান আহমেদ চৌধুরী, সৈয়দ ওয়াহিদুল আলম, সৈয়দ নজিবুল বশর মাইজভাণ্ডারী, হাছান মাহমুদ, আবু ছালেহ, বি এম ফয়েজুর রহমান, এম. সিদ্দিক, রেজাউল করিম চৌধুরী
পেশাজীবী
মইনুল ইসলাম, মুহাম্মদ ইউনূস, হোসেন জিল্লুর রহমান।
মোহাম্মদ ফজলুল করীম।
মুহম্মদ নূরুল ইসলাম।
অন্নদাচরণ খাস্তগীর, নুরুল ইসলাম, যোবায়দা হান্নান, সায়েবা আখতার।
আবদুল বারী চৌধুরী, আবুল কাসেম খান, মির্জা আহমেদ ইস্পাহানি।
নভেরা আহমেদ।
অপূর্ব দত্ত, আবদুল করিম, আবুল কাশেম সন্দ্বীপ, আবুল কাসেম, কাজেম আলী, কামিনীকুমার ঘোষ, প্রণব কুমার বড়ুয়া, বিকিরণ প্রসাদ বড়ুয়া, বেণী মাধব দাস, মুহম্মদ এনামুল হক, মোহাম্মদ ফেরদাউস খান, সুকোমল বড়ুয়া, আলমগীর মোহাম্মদ সিরাজুদ্দীন, আবুল মোমেন
নূতন চন্দ্র সিংহ, যোবায়দা হান্নান।
সরওয়ার জাহান নিজাম।
আবদুল খালেক, ওহীদুল আলম, মনিরুজ্জামান ইসলামাবাদী, রাশেদ রউফ।
মোহাম্মদ আবদুল খালেক
লেখক
অন্নদাচরণ খাস্তগীর, অপূর্ব দত্ত, আবুল কাসেম, আহমদ ছফা, নকুলেশ্বর দাশগুপ্ত।
আবদুল করিম সাহিত্যবিশারদ, আবুল ফজল, আশুতোষ চৌধুরী, আসহাব উদ্দীন আহমদ, ওহীদুল আলম, ফরিদা হোসেন, মাহবুব-উল আলম, মুহম্মদ এনামুল হক, রমা চৌধুরী, সুব্রত বড়ুয়া।
আহমদ ছফা, সৈয়দ ওয়ালীউল্লাহ, হরিশংকর জলদাস।
আবদুল গফুর হালী, আবদুল হাকিম, আবুল কাসেম, আলাওল, আলী রজা, আশুতোষ চৌধুরী, আস্কর আলী পণ্ডিত, আহমদ ছফা, এম এন আখতার, ওহীদুল আলম, কবীন্দ্র পরমেশ্বর, কাজি হাসমত আলী, কোরেশী মাগন ঠাকুর, দৌলত উজির বাহরাম খান, দৌলত কাজী, নওয়াজিশ খান, নবীনচন্দ্র সেন, নসরুল্লাহ খাঁ, বিমল গুহ, মাহবুব উল আলম চৌধুরী, মুহম্মদ কবির, মুহম্মদ মুকিম, রমেশ শীল, রহিমুন্নিসা, রাশেদ রউফ, শাহ মুহম্মদ সগীর, শ্রীকর নন্দী, সাবিরিদ খান, সুকুমার বড়ুয়া, হামিদ আলী।
বিনোদনদাতা
কাজী মোরশেদ, পিপলু খান।
অপর্ণা ঘোষ, আদিল হোসেন নোবেল, ইমতু রাতিশ, কবরী সারোয়ার, চিত্রলেখা গুহ, নুসরাত ফারিয়া মাজহার, পার্থ বড়ুয়া, পূর্ণিমা, মেহজাবিন চৌধুরী, শাবানা, সারিকা সাবরিন, রতন তালুকদার।
অমলেন্দু বিশ্বাস।
বুলবুল চৌধুরী।
সঙ্গীতজ্ঞ
ইমন সাহা, সত্য সাহা, আসিফ ইকবাল।
আইয়ুব বাচ্চু, আবদুল গফুর হালী, উমা খান, এম এন আখতার, কুমার বিশ্বজিৎ, তপন চৌধুরী, নকীব খান, নিশিতা বড়ুয়া, পার্থ বড়ুয়া, প্রবাল চৌধুরী, ফণী বড়ুয়া, মিনার রহমান, মিলা ইসলাম, মিহির কুমার নন্দী, মোহাম্মদ নাসির, রবি চৌধুরী, শেফালী ঘোষ, শ্যামসুন্দর বৈষ্ণব।